અમદાવાદ: યુનેસ્કો દ્વારા ‘હેરિટેજ સિટી’ જાહેર કરાયેલા દેશના સૌ પ્રથમ શહેર અમદાવાદનો કોટ વિસ્તાર કોઈ જીવતાજાગતા મ્યુઝિયમથી કમ નથી. શહેરના આ હિસ્સામાં છ સદી જુના અનેક એવા મોન્યુમેન્ટ્સ આવેલા છે કે જેમને જોવા દેશ-વિદેશથી લોકો આવે છે. શહેરની આ જ ઐતિહાસિક ભવ્યતાને ગુજરાત ટુરિઝમ ડિપાર્ટમેન્ટ અને ટાઈમ્સ પેશન ટ્રેલના માધ્યમથી દેશના ખૂણેખૂણેથી આવેલા 47 પાર્ટિસિપન્ટ્સ ન માત્ર નિહાળશે, પણ અમદાવાદના આ ભવ્ય વારસાની ફોટોગ્રાફી પણ કરશે.